
ZASTITA DRZAVINE U RIMSKOM PRAVU 


,, Beati (sunt) possidentis “- Blazeni su drzaoci 
Horatius; Carm IV 9, 45! 


REZIME: Sa drzavinom kao pravnim institutom prvi put se sre¢emo u rim- 
skom pravu. Cilj ovog rada je da se izlozi rimskopravni koncept drzavine 
i sva problematika u vezi tog instituta sa posebnim akcentom na njenu 
zastitu. Najopstije posmatrano na drzavinu se gleda kao na pravom priznatu 
fakti¢ku vlast nad stvari, medutim, u vezi ovog pravnog instituta vekovima 
se pokuSavaju pruziti odgovori i reSenja na sporna pitanja koja ili deriviraju 
iz Ovog instituta ili su u vezi sa njim. Drzavina, kao pravni institut nije pravni 
institut za koji se moze re¢i da je jednostavan. Postoji veliki broj razloga koji 
daju opravdanje za njeno istrazivanje jer je za drzavinu vezan Citav spektar 
pravnih dejstava. Prva asocijacija na drzavinu je da je to fakti¢ka vlast na 
stvari, medutim, ta vlast je u potpunosti nezavisna u odnosu na pravo na 
stvar, Sto drzavini daje specifi¢nost sa posebnom teZinom. 

Ustaljeno je miSljenje medu pravnicima da postoje tri pitanja u vezi sa 
drzavinom vredna razmatranja: pojam, pravna priroda i razlozi drzavinske 
(posesorme) zaStite. Cilj ovog rada jeste da se izlozi pravna zaStita drzavine 
i nacini kako se to ¢inilo u starom Rimu. 

Rimsko pravo je pruzalo zaStitu drzavine putem pretorskih interdikta, krat- 
kih pretorovih naloga da se neSto (ne)éin1, koji su izdavani sa ciljem da se 
ocuva neko fakticko stanje. Znaéaj interdikata za Zivot Rimljana je bio ve- 
liki, posebno kada se zna za prednost interdikta u odnosu na zaStitu prava 
putem tuzbe, jer interdiktna zaStita nije zahtevala da se dokazuje pravo da 
se stvar drzi, Sto je znalo biti teSko 1 komplikovano. Odlika interdiktnih 
sporova je bila brzina i efikasnost zbog ¢ega su se ¢esto i titulari prava 
odlucivali na ovakav vid zaStite, a ne samo drzaoci stvari. 


“ Doe. dr, Pravni fakultet za privredu i pravosude u Novom Sadu, Univerzitet Privredna akademija 
u Novom Sadu, e-mail: nenad@pravni-fakultet.info 
™ Doktorand na Pravnom fakultetu za privredu i pravosude u Novom Sadu, Univerzitet Privredna 
akademija u Novom Sadu e-mail: ivanas.milic@gmail.com 

' Vilhar, A., (1991). Latinski citati, Novi Sad, Matica srpska, str. 41. 

Kljucne reci: drzavina, interdikti, stvarno pravo, tuzba zbog smetanja 
drzavine, rimsko pravo. 


1. Pojam 


NajSire posmatrano, kako je to prihvaceno 1 u nekim modernim zakono- 
davstvima, drzavina (possessio) postoji onda kada je neka stvar u vlasti nekog 
lica (ima fakti¢ku vlast na stvari), odnosno, kada to lice ima mogucnost da stvar 
koristi i upotrebljava. Stvar mora biti u njegovim rukama. Ovakav odnos prema 
predmetnoj stvari najéeS¢e ima njen sopstvenik, ali ne samo 1 iskljucivo on. To 
moze biti i lice koje veruje da je sopstvenik te stvari iako to nije (savesni drza- 
lac), zatim, lice koje zna da nie sopstvenik, ali zna da Ce postati sopstvenik po 
osnovu odrzaja (usucapio).? Drzavinu ima i nesavesni drzalac (npr. lopov), kao 
lice koje zna da nije sopstvenik 1 nikada neée to ni postati, ali ipak Zeli da zadrzi 
stvar za sebe. Na kraju, drzaocem se smatra i svako drugo lice koje drzi stvar po 
nekom pravnom osnovu, npr. po osnovu zaloge, posluge, zakupa itd. 

Po Stojéevicu svi slucajevi drzavine mogu se podeliti u dve velike grupaci- 
je. ,,.Prve slucajeve moderno pravo naziva detencija (detentio) — pritezanje. To su 
sluéajevi u kojima lice u éijim se rukama, u cijem se drzanju, stvar nalazi, ne Zeli da 
je zadrzi za sebe, ne ponaSa se prema njoj kao sopstvenik 1 nema nameru da to post- 
ane, ve¢ je drzi kao tudu, u tude ime, alieno nomine (kao npr. zakupac, éuvar itd).“? 
Specificnost ove drzavine je da drzaoci imaju fakti¢ku vlast na stvari, ali ne zele da 
onemogu€e treca lica da vrSe svoja ovlaScenja u vezi te stvari. Po miSljenju klasi¢nih 
pravnika, ovde postoji samo corpus — gola fizicka vlast na stvari i za njih je ta drzavina 
,»prirodna‘ (naturalis possessio). Lica koja su po ovom osnovu drzala stvari (zakupci, 
ostavoprimci, mandatari i negotiorum gestor) su se nazivali detentorima (pritezaoci) 
i jako su imali fakti¢ku vlast na stvari nisu bili drzaoci. Detentor je mogao da odluci 
da ne Zeli da vrati stvar vlasniku, ¢ime bi postao nesavestan drzaoc. ,,Rimski pravnici 
su toga bili svesni i za tu priliku su stvorili pravilo nemo sibi ipse causam possessio- 
nis mutare potest (niko ne moZe sam sebi da promeni osnov drzavine.“* 

Drugu grupu, po Stojéevicu, savremeno pravo naziva juristi¢ka drzavina 
1 u nju spadaju ,,sluéajevi u kojima lice u Cijim se rukama stvar nalazi ima 
volju da je zadrzi za sebe, Zeli da postane ili veruje da je ve¢ postao njen sop- 
stvenik, drzi je za sebe, suo nomine (npr. savesni drzalac, lopov, sopstvenik).“° 


> O naginima sticanja svojine putem odrzaja vidi vi8e: Stefanovié, N. (2018). Originarno sticanje 
svojine u rimskom pravu, Pravo teorija i praksa, 35 (10-12), str. 46-58. 

* Stojéevic, D., (1955). Rimsko pravo, Beograd, Nauéna knjiga, str. 169. 

4 MiloSevié, M., (2005). Rimsko pravo, Beograd, Nomos, str. 201. 

> Tbid., str. 169-170. 

Za rimske pravnike jedino slucajevi iz druge grupe su smatrani ,,pra- 
vom drzavinom. Samo su ti sluéajevi uzivali posebnu pravnu zastitu i nosili 
poseban naziv possessio (drzavina). Po definiciji drzavina je fakti¢éka vlast 
na stvari, tj. mogucnost da se raspolaze sa telesnom stvari. Obzirom da je u 
pitanju fakti¢éka vlast na nekoj stvari postoji evidentna distinkcija drzavine 1 
prava, jer je ,,drzavina fakticka vlast na stvari, a svojina vlast na osnovu pra- 
va.“ Ovo razlikovanje na possessio i naturalis possessio nije bila bila samo 
formalne prirode. Osnov za sticanje svojine putem odrzaja i pravna za8tita bili 
su rezervisani iskljucivo za possessio. 


2. Konstitutivni elementi drZavine 


Prema shvatanju rimskih pravnika klasi¢nog perioda za postojanje drzavi- 
ne bila su potrebna dva konstitutivna elementa, jedan subjektivni, a drugi objek- 
tivni. Prvi, objektivni, element drzavine bilo je fakti¢ko drzanje stvari tzv. cor- 
pus. Drugi, subjektivni, element je bila volja da se stvar drzi za sebe — animus. 

Corpus je podrazumevao da se stvar fizi¢ki drzi u ruci. Naravno, ne bu- 
kvalno drzanje, jer je neke stvari fizi¢ki nemoguc¢e drzati, ali je bilo dovoljno 
da se stvar moze koristiti npr. da se imaju kljucevi od stana koji je u drzavini. 
U klasiénom periodu je bilo moguce da se ima possessio samo na telesnim 
stvarima. Tek u periodu Justinijana nastaje drzavina na bestelesnim stvarima 
(pravima i sluzbenostima) koje su nazivane quasi possessio. Fizi¢ka vlast na 
stvari je podrazumevala mogucnost da se stvar moZe koristiti, odnosno, da je 
njome moguce raspolagati. U izvorima je ovaj element drzavine oznaéavan i 
kao corpore possidere. 

Drugi, subjektivni, voljni, element drzavine je animus possidendi 1 pred- 
stavlja ,,volju da se stvar drzi kao svoja (animus rem sibi habendi), tj. u svoje 
ime (pro se, suo nomine), a ne za drugoga, odnosno u tude ime (pro allio, 
alieno nomine).“’ Ovaj voljni element je ono po Gemu se razlikuje drzavina 
od pritezanja (detentio). Ako nema volje da se stvar drzi kao svoja, tada govo- 
rimo o detenciji 1 to pravo se ne Stiti. Ukoliko pak drzalac ima Zelju da pred- 
metnu stvar drzi za sebe i da druge iskljuci iz njenog koriS¢cenja, tada se radi o 
,»pravoj< drzavini koja uziva pravnu zastitu. Na primer, gost koji dode u goste 
na veceru 1 koristi escajg tokom obroka nema nameru da ga zadrzi za sebe i 
zbog toga je on samo detentor. Medutim, domacin je savesni drzalac escajga 
i ima nameru da je drzi za sebe. Ista situacija je 1 sa nesavesnim drzaocima, 


® Malenica, A., (1995). Rimsko pravo, Novi Sad, Pravni fakultet u Novom Sadu, str. 220. 
7 Tbid., str. 221. 

npr. lopov koji ukrade isti escajg, je takode drzalac ali nesavesni drzalac. I on 
ima pretenzije 1 Zelju da stvar ima za sebe. U suprotnom, da nema tu nameru 
on ne bi ni prisvajao tudu stvar. 

Da bi postojala drzavina bilo je neophodno da postoje i corpus 1 ani- 
mus, medutim, klasiéni pravnici su smatrali da postoje neki graniéni, izuzetni, 
sluéajevi kada se smatralo da drzavina postoji iako privremeno nema corpus- 
-a. ,,Kasniye je izgraden princip ,,possessio solo animoretineur“ (drzavina se 
zadrzava samim animusom) koji je primenjivan u nizu sluéajeva. Na primer u 
sluéaju bekstva roba, smatralo se da je i dalje u gospodarevoj drzavini sa svim 
posledicama normalne drzavine.“* 


3. Sticanje i gubitak drzavine 


Postojanja drzavine nije bilo uslovljeno dozvoljenoS¢u pravnog posla. 
Drzavina je postojala i sticala se €ak i ako su corpus i animus bili steceni 
nedozvoljenim radnjama. Ukoliko bi drzavina bila ste¢ena nekim pravnim 
poslom ,,nazivana je possessio iust, odnosno possessio ex iusta causa (drza- 
vina nastala po nekom pravom priznatom osnovu). U drugom sluéaju se nazi- 
vala possessio usta, tj. drzavina zasnovana na nekom protivpravnom osnovu, 
a nazivana je i possessio vitiosa (nesavesna, manljiva drzavina)“’ Razlika 
izmedu ovih drzavina se ogledala u posledicama do kojih je dovodio protek 
vremena. Naime, savesna drzavina je najéeSce dovodila do sticanja svojine 
putem odrzaja. 

Najée8¢i nacini za sticanje drzavine su bili redovni pravni poslovi ko- 
jima se sticala i svojina. Time bi drzalac stvari bio ujedno 1 njen sopstvenik 
na osnovu kupoprodaje, nasleda, odrzaja ili bilo kog drugog osnova kojim se 
stiée svojina. Drzaoci su 1 ona lica koja veruju da su sopstvenici stvari koju 
su pribavili na pravno dozvoljen nacin, ali od nesopstvenika, tj. od lica koja 
su do stvari dosli na nedozvoljen na¢cin. Po principu nemo plus iuris ad aliem 
transfere potest quam ipse haberet, oni nisu mogli na sticaoca preneti svojinu 
vec samo drzavinu. Nesavesna drzavina se sti¢e u slucaju da je stvar u tre- 
nutku prisvajanja imala sopstvenika pa je prisvajanje izvrSeno bez njegovog 
odobrenja i saglasnosti, silom kradom ili zloupotrebom (vi, clam, precario). 

GaSenje drzavine je direktno vezano za animus jer gaSenje animus-a ima za 
direktnu posledicu prestanak drzavine. Brojni su na¢ini kako animus moze pre- 
stati, a najéeS¢i su smrt i prenos stvari. U tom sluéaju stvar prelazi ,,u drzavinu 


5 Stojéevic, D., (1988). Rimsko privatno pravo, Beograd, Savremena administracija, str. 167-168. 
° Tbid., str. 168. 

lica kod koga se ona nalazi, ako ono ima animus rem sibi habendi. Ako takvog 
lica nema stvar je kao derelicta (napuStena) postala ni¢ija — res nulius.“'° 

Sem gubitkom volje, Zelje da se stvar drzi kao svoja, (animus) drzavina 
se mogla izgubiti 1 gubitkom corpus-a. To je moglo da se desi na razlicite na- 
cine: predajom stvari drugome, njenim odbacivanjem ili u sluéajevima kada 
se izgubi vlast na predmetnoj stvari protiv svoje volje, a na strani drugog lica 
nastanu uslovi da mu se pruzi drzavinska za&tita. 


4. Oblici drzavine 


Na osnovu razlicitih kriterijuma u klasi¢nom pravu klasifikovala se i dr- 
zavina. U zavisnosti od savesnosti drzaoca, okolnosti pod kojima je drzavina 
nastala i na osnovu elemenata volje izvrSena je sledeca klasifikacia: 

a) Savesna drzavina (possessio bonae fidei) je drzavina gde je drzalac 
u trenutku sticanja drzavine verovao sa punim pravom da je postao 
vlasnik (npr. kupovina ukradene stvari, pri ¢emu kupac ne zna da pro- 
davac prodaje ukradenu stvar); 

b) Nesavesna drzavina (possessio malae fidei) nastaje kada drzalac zna 
da pribavlja stvar od nekoga ko nije vlasnik npr. zna da se radi 0 uk- 
radeno] stvari. 

c) Drzavina savesnog drzaoca (possessio civilis)'' se stiée pravnim poslom 
na koji pravo gleda kao na valjan osnov (iusta causa) za sticanje drza- 
vine. Ta lica drze stvar i ponaSaju se kao vlasnici. Pri tom, osnov za na- 
stanak pravnog posla je valjan samo ako je usmeren na prenos svojine; 

d) Pridrzaj stvari (possessio naturalis) je specifican po tome Sto drzal- 
ac ima samo corpus, a nema animus. Drzalac samo fizi¢ki pridrzava 
stvar za drugoga, npr. zakupac. 

e) Drzavina stecena na dozvoljen na¢cin, zasnovana na nekom pravnom 
osnovu (possessio iusta), odnosno drzavina ste¢ena na nedozvoljen 
na¢in (possessio iniusta) i to: silom (vi), tajno (clam) i zloupotrebom 
poverenja (precario). Drzavina ste¢éena na ovaj nacin se nazivala i 
viciozna drzavina (possessio vitiosa)." 


'© Tbid., str. 169. 

" O drzavini savesnog drzaoca vidi vise: Burdick, W. L., (2004). The principles of Roman law and 
their relation to modern law. The Lawbook Exchange, Ltd. pp. 328-329. 

® U Justinijanovom pravu possessio iusta bila je drzavna zasnovana na nekom pravnom osnovu 
— ex iusta causa possidendi, i possessio in iusta, drzavina steéena vicioznim nacinom. Vidi vi8e: 
Jocié, L., (1990). Rimsko pravo, Novi Sad, KR Slavija, str. 173. 

U zavisnosti od kvalifikacije drzavine i pravne posledice su bile druga- 
cije. Tako je do sticanja svojine putem odrzaja moglo do¢ci samo na osnovu 
possessio civilis, dok se interdiktna za8tita, 0 kojoj ce kasnije biti reci, nije 
odnosila na pridrzaj (possessio naturalis). Naravno pretorsku, interdiktnu za- 
Stitu nije imala ni possesio iniusta, jer je nelogiéno da pretor Stiti drzaoce koji 
bi do stvari doSli silom, tajno ili zloupotrebom poverenja, Sto je i naglaSavano 
klauzulom u interdiktu (exeptio vitiosae possessionis). Medutim, iako otimaé, 
lopov i utajivac imaju possessio iniusta prema onome od koga je stvar oduze- 
ta, ta Cinjenica nema nikakvog uticaja na drzavinski spor prema trecim licima 
koja su npr. kupila stvar od njih. 


5. ZaStita drzavine 


Kako drzavina moze biti i nesavesna namece se pitanje zbog Cega pravni 
poredak Stiti i nesavesnog drzaoca koji je stekao drzavinu na nezakonit nacin? 
U vezi sa ovim pitanjem namece se i dilema oko pravne prirode drzavine: 
da li je drzavina pravo ili fakti¢ko stanje. Klasiéni rimski pravnici zastupali 
su stav da je drzavina Cinjenica, ne pravo.'? Misljenje o drzavini kao fak- 
ti¢kom stanju preovladavalo je sve do polovine XVII veka kada je svojom 
disertacijom Heinrih Han negirao ovo shvatanje 1 tvrdio suprotno: drzavina 
je subjektivno pravo, a ne fakticko stanje.'* Uporedo sa donoSenjem prvih 
velikih gradanskih kodifikacija u XVUI 1 XIX veku nastala je i polemika u 
vezi pravne prirode drzavine. Cuveni pravni teoretiéar Jering (Jhering, Von 
Rudolf) objasnio je posebnu teoriju o drzavini kao pravo zaStiGenom interesu. 
Kao glavni argument naveo je da su kod drzavine prisutni i pravna zaStita i 
interes, a to su odlike subjektivnog prava, te se stoga i drzavina moze sma- 
trati subjektivnim pravom.'* Ovakvo shvatanje drzavine je usvojeno prilikom 
stvaranja Austrijskog gradanskog zakonika, te je drzavina regulisana u okvi- 
ru prvog poglavlja drugog dela zakonika koji nosi naziv: Prava na stvarima 
(§309-352). PoSto je Srpski gradanski zakonik napisan po uzoru na austrijsk1, 
ovakvo shvatanje drzavine kao subjektivnog prava je prihvaceno 1 u njemu. 


‘3 Ulpijanova sentenca preuzeta iz Digesta (D.41,2,12,1 Ulpianus libro septuagensimo ad edictum) 
glasi: ,, VlasniStvo nema nista zajednicko sa drzavinom“ (Nihil commune habet proprietas cum po- 
ssessione), Romac, A., (1973). Izvori rimskog prava, Zagreb, Informator, str. 205. 

4 Naziv Hanove disertacije je glasio: “De iure rerum et juris in re specibus”.O njenom sadrzaju vidi 
vise: Gavella, N., (1990). Posjed stvari i prava, Zagreb, Narodne novine: Pravni fakultet, str. 105. 

'S Jhering, Von Rudolf, (1869). Uber den grund des Besitzschutzes, Eine Revision der Lehre von 
Besitz, Jena 

Nasuprot ovom shvatanje drugi poznati pravnik Savinji (Friedrich Carl 
von Savigny) po pitanju drzavine zauzeo je neutralan stav. Tvrdio je da je 
drzavina Cinjenica, ali i da joj se ne moze osporiti da u svom korpusu sadrzi 
elemente prava.'® Tako drzavina predstavlja i fakat, odnosno Cinjenicu, ali i 
pravo. Jedan od najpoznatijih predratnih srpskih pravnika, profesor beograd- 
skog pravnog fakulteta, Lazar Markovic imao je isto miSljenje o prirodi drza- 
vine kao 1 Savinji: ,,Kad je prema tome pitanje o pravnom karakteru drzavine 
cisto relativne prirode, onda je najbolje smatrati drzavinu 1 kao fakat i kao 
pravo, prema tome sa kog se glediSta ona bude razmatrala. Sa jedne strane je 
drzavina Cist fakat, poSto oznacuje fizi¢ki odnos vlasti jednog lica sa stvari. 
Ali sa druge strane taj fakat zasniva i narocito ovlaScenje drzaoéevo, da zadrzi 
stvar i da eventualno trazi 1 zaStitu od vlasti u slucaju uznemiravanja. Time 
dakle, Sto drzalac uZziva zaStitu u pogledu svoje fakti¢ke vlasti na stvari, on 
se pojavljuje kao titular jednog subjektivnog prava sui generis. To je pravo 
osobene vrste 1 po svojoj prirodi i po intenzitetu. Ono je mahom privremeno 1 
mora se ukloniti pred ja¢im pravom.‘‘'” 

Po Stanojevicu postoje dva objaSnjenja drzavinske zaStite koja se nado- 
vezuju na raspravu o pravnoj prirodi drzavine. Naime, prvo stanoviSte je 
zasnovano na tvrdnji Savinjija po kom ,,je razlog za za8titu fakticke vlasti 
nastojanje drzave da se spreci samovlasna zaStita prava.” To je vrsta policiy- 
ske mere za odrzavanje reda. Ne moze svako, ,,makar bio u najvecoj meri u 
pravu, da otima ili na drugi nedozvoljeni na¢cin remeti ne¢iju vlast na stvari, 
pa bio to i lopov.“‘!’ Drugo, Jeringovo shvatanje je odstupalo od Savinjijevog, 
isti¢e da jei,,drzavinska zaStita samo odblesak svojinske.“'? Jering smatra da 
se u najvecem broju sluéajeva u zaledini drzaoca nalazi vlasnik predmetne 
stvari. Tako da pruzajuci pravnu zaStitu drzaocu, pruza se zaStita vlasniku. 
Stanojevic staje na stranu Savinjiyja i smatra da je njegovo shvatanje drzavin- 
ske zaStite logiénije, te da je namera zakonodavca pre svega da se zaStiti mir i 
pravni poredak od samovlaS¢a. 


16 Jasno da je drzavina sama po sebi, po svom izvornom pojmu, jedna obiéna Ginjenica: isto je 
tako sigurno da su s tim povezane pravne posledice. U skladu s tim on je istodobno i Cinjenica i 
pravo, naime po svojoj biti Cinjenica, a po svojim posledicama pravo, i ovaj dvostruki odnos je neo- 
pisivo vazan za celinu.“ Savigny, F. C. (1865). Das Recht des Besitzes, VII. izd., Beé, 1865., str. 43. 
'” Markovic, L., (1927). Gradansko pravo, op8ti deo i stvarno pravo, Beograd, Narodna samoupra- 
va, str. 297 

'8 Stanojevié, O., (2003). Rimsko pravo, Sarajevo, Pravni fakultet Univerziteta u Sarajevu. str. 214. 
'. Thid., str. 214. 

Instrument zaStite drzavine u rimskom pravu nazivao se interdikt (inter- 
dictum —naredba, zabrana). ,,Interdikt je ustanovio pretor u III veku pre.n.e.“”° 
Najkraée receno, interdikti su bile kratke naredbe, nalozi, da se neSto Cini ili 
ne Cini, a sve u nameri da se o¢uva neko fakti¢éko stanje. Interdikte su izda- 
vali pretori na zahtev drzaoca stvari. Pri tom pretori nisu ulazili u to da li 
njemu pripada drzavinska zaStita. Do postupka bi dolazilo tek ako bi se druga 
strana usprotivila i tvrdila da ne postoje pretpostavke za izdavanje interdikta. 
Obzirom na visinu globa koje je stranka koja izgubi spor morala platiti, inter- 
diktna zaStita 1 postupak su se trazili od stranaka tek ukoliko bi apsolutno bili 
sigurni da su u pravu 1 da im ta zastita pripada. 

Podele interdikata se vrSila po kriterijumu razloga zbog kog se podizu. U 
sluéaju uznemiravanja drzavine kori8¢en je interdicta retinendae possessioni- 
ss, au Slucaju oduzimanja stvari interdicta recuperande possessionis. 

1. Interdicta retinendae possessioniss — su bili interdikti koji su se po- 
dizali u slucajevima uznemiravanja 1 smetanja drzavine, odnosno 
ako je postojala ozbiljna opasnost da moze do¢i do gubitka poseda. 
Ovaj vid za&tite je Stitio drzaoca stvari od uznemiravanja u uzivanju 
drzavine koje nije bilo usmereno na oduzimanje drzavine od drza- 
oca (npr. zabrana drzaocu da prelazi preko poseda kako bi doSao do 
svog poseda). Ako je u pitanju bila drzavina nepokretnosti kori8¢en 
je interdictum uti possidetis, a uslov je bio da drzalac nije do drza- 
vine doSao silom i tajno (vi i clam). Drugi interdikt, interdictum 
utrubi, je sluzio za zaStitu drzaoca pokretnih stvari?! i njime se do- 
sudivala drzavina stvari onoj stranci koja je u toku protekle godine 
drzala stvar najduze, Sto je najéeSée bio lice koje je i trazilo inter- 
diktnu zaStitu i kod koje se stvar nalazila.”” 


20 Vidi vi8e: Sarkié, S., (2017). Osnovi rimskog prava, Beograd, Sluzbeni glasnik i Pravni fakultet 
Univerziteta Union u Beogradu, str. 63. 

21 “Ft quidem uti possidetis interdictum de fundi vel aedium possessione redditur, utrubi vero de 
rerum mobilium possessione.” Interdikt uti possidetis se daje za drzavinu zemljista ili zgrada, a 
utrubi za drzavinu pokretnih stvari. Gaj, (1982). Institucije, preveo: Obrad Stanojevi¢, Beograd, 
Nolit, knj. 4, str. 149. 

2 «Ft siquidem de fundo vel aedibus interdicitur, eum potiorem esse praetor iubet, qui eo tempore 
quo interdictum redditur nec vi nec clam nec precario ab adversario possideat, si vero de re mobili, 
eum potiorem esse iubet, qui maiore parte eius anni nec ui nec clam nec precario ab aduersario 
possederit; idque satis ipsis verbis interdictorum significatur.” Ako se podize interdikt za zemljiste 
ili zgrade, pretor daje prevagu onome koji u vreme podizanja interdikta ima drzavinu a do nje nije 
doSao silom, potajno ili zloupotrebom poverenja u odnosu na svog protivnika. Ako se podize za 
pokretne stvari, daje prevagu onome koji je imao drzavinu stvari tokom veceg dela te godine, a nije 
do nje doSao silom, potajno ili zloupotrebom poverenja u odnosu na svog protivnika. Same re¢i 
interdikata dovoljno jasno ovo pokazuju. Ibid., knj. 4, str. 150. 

2. Interdicta recuperande possessionis su bili druga grupa interdikta 
koji su imali za cilj da se drzaocu vrati izgubljena drzavina. Njihova 
svrha je bila uspostavljanje stanja pre nego Sto je stvar drzaocu 
protivpravno i na nedozvoljeni nacin oduzeta (silom (vi), potajno 
(clam) 1 zloupotrebom poverenja (precario)). Postojala su tri inter- 
dikta u ovoj grupaciji: 

a. Interdictum unde vi je bio usmeren protiv lica koje je drzaocu 
oduzeo zemljiSte silom. Cilj je bio da se drzaocu vrati zemlji- 
Ste i da mu se nadoknadi Steta koju je pretrpeo zbog oduzi- 
manja. Drzalac je mogao da zahteva ovakav vid interdiktne 
zastite samo ukoliko drzavinu nije stekao vi, clam 1 precario 
od onog ko mu je oduzeo. 

b. Drugi interdikt je bio interdictum de precario usmeren pro- 
tiv lica koja su stvar stekli zloupotrebom poverenja (pre- 
cario), a nece da je vrate onome ko mu je dao u prekarium 
(precarium).” 

c. Interdictum de clandestina possessione je bio treci interdikt 
usmeren protiv lica koje je tajno (clam) oduzelo od drzaoca 
stvar. 


Interdiktna za8tita drzavine je bila posebno aktuelna u klasi¢énom 1 po- 
stklasi¢nom periodu da bi se u Justinijanovom pravu interdikti u potpunosti 
ukinuli i bili zamenjeni tuzbama koje su zadrzale samo neke manje bitne ka- 
rakteristike interdikta. 


6. Zakljucak 


Rimsko pravo je osnov i temelj svih savrementh kontinentalnih pravnih 
sistema. Pojmovi i institutt su mahom recipirani u pozitivno pravna reSenja 
i zive i danas, dva milenijuma kasnije. Od tog pravila ne odstupa ni pojam i 
shvatanje instituta drzavine. I danas je to ,,fakti¢ka vlast na stvari“ koja uziva 
odgovarajucu pravnu zaStitu, pri Cemu se koriste dva termina za njeno ozna- 
cavanje: ,,drzavina“ 1 ,,posed“. 

Interdiktna zaStita danas viSe ne postoji u svom izvornom obliku. U srp- 
skom pozitivnom pravu prisutna je tuzba zbog smetanja drzavine, koja pred- 
stavlja efikasan nacin zaStite. Efikasnost se ogleda u tome da se sud uopSte 


3 Precarium je davanje stvari mimo posebnog ugovora (npr. o posluzi) s tim da se moze uvek 
traziti natrag.“ Stanojevic, O., op. cit., str. 215. 

ne upuSsta u razreSenje pravnih pitanja, ve¢ se zaStita pruza na osnovu stanja 
drzavine koje je bilo pre nego Sto se smetanje dogodilo. 

Drzavina sigurno predstavlja jedan od zna¢ajnyih pravnih instituta koji 
se svojim specificnostima razlikuje od drugih instituta stvarnog prava. Jedan 
od njih je i fakat da se pravom pruza zaStita nezakonito steCenoj drzavini, u 
cilju ne remecenja drzavnog poretka, sprecavanja samovlaS¢a 1 nastupanja 
anarhije. Drzavina je svakako bitna pretpostavka za nastanak nekih obligaci- 
onth i stvarnih pravnih odnosa, tako da pod izvesnim uslovima drzavina moze 
da postane ¢ak i subjektivno pravo. Zbog toga se pruzanja pravne zaStite drza- 
vini namec¢e kao conditio sine qua non svakog pravnog sistema. 

THE PROTECTION OF POSSESSION 
IN THE ROMAN LAW 


Abstract 


We first encountered the possession as a legal institute in the Roman law. 
The aim of this paper is to expose the Roman law concept of the state- 
hood and all the issues related to that institute with special emphasis put 
on its protection. Generally viewed, the possession is seen as a genuinely 
recognized factual authority over things. However, for centuries, this legal 
institute has tried to provide answers and solutions to controversial issues 
either derived from or related to this institute. The possession, as a legal 
institute, cannot be said to be simple. There are a number of reasons that 
justify its research because the whole range of legal actions is tied to the 
state. The first association with the possession is that it is a factual author- 

ity on things. However, such an authority is completely independent from 
the right to things, which gives the state a specificity of a particular weight. 
It is a common opinion among lawyers that there are three issues regard- 
ing the possession worth considering: the concept, the legal nature and the 
reasons for the possession (possessory) protection. The aim of this paper 
is to expose the legal protection of the possession and the ways in which it 
was done in the ancient Rome. 

The Roman law provided the protection of the possession through prae- 
torian interdicts, the brief praetorian orders for something to be or not to 
be done, which were issued in order to preserve some factual situation. 
The importance of the interdicts in the Romans’ life was great, especially 
when one was aware of the advantage of the interdict over the protection 
of rights through a lawsuit, since the interdict protection did not require the 
right to the possession to be proved, which was difficult and complicated. 
A feature of interdiction disputes was speed and efficiency, so it was the 
reason why right-holders often opted for this type of protection, not just 
the holders of things. 


Keywords: possession, interdicts, the Law of Things, the lawsuit against 
the possession disturbance, the Roman law. 

